《碧山吟社和匏庵吴太师韵二首 其一》
宋代·安如山

骚坛结客出湖南，径僻由来车马谙。绝壁旧题荒藓合，空潭倒影乱峰涵。

高踪讶许香山并，名理真徒莲社探。拟向邻僧分半榻，皈依常傍白云龛。

作者简介：安如山，字汝止，广汉（今属四川）人。善击剑，左右射，读经史百氏之书。理宗端平元年（1234）安抚曹友闻辟为掌书记，不起。后友闻战死三泉，独往收其骨，葬于其先人之侧。乃东下，老于会稽。事见《谷音》卷上。